**A záróvizsgára bocsátás kredit nélküli kritériumkövetelményei**

A záróvizsgára bocsátás kredit nélküli kritériumkövetelményeinek teljesítését aláírással kell igazolni. Az Intézményben kizárólag az alábbi kritériumkövetelmények határozhatók meg a záróvizsgára bocsátás feltételéül:

a) két félév „általános testnevelés” kurzus teljes idejű képzésben részt vevő azon hallgatóknak, akik olyan szakon tanulnak, melynek követelményeibe nem tartoznak bele a testnevelési foglalkozások;

b) anyanyelvi ismeretek kurzus a tanár szakos hallgatóknak;

c) egy félév szakmai nyelv kurzus teljesítése azon hallgatóknak, akiknek a KKK nem ír elő kimeneti követelményként idegennyelv-tudást;

d) a Fenntartható fejlődési alapismeretek c. tantárgy teljesítése alap- és mesterképzési szakokon és felsőoktatási szakképzésekben.

Az „általános testnevelés” teljesítésének követelményei

Az egyetem teljes idejű (nappali tagozatú) BA, BSc és osztatlan tanári szakjain a hallgatóknak tanulmányaik során két féléven keresztül, félévente 10 alkalommal másfél órás „általános testnevelés” foglalkozásokon kell részt venniük a záró-(képesítő) vizsgára bocsátás feltételeként.

A hallgatói teljesítéshez a következő lehetőségeket biztosítja az egyetem:

Az általános testnevelés a Neptun-rendszerben kerül felvételre. A felvehető tárgyak listáján belül ATE0001 vagy ATE0002 kóddal találja meg. A kódok alatt különböző kurzusok kerülnek feltüntetésre, amelynek keretében népszerű sportágak közül választhat igényének megfelelően.

A tantárgy teljesítésének feltétele, hogy a félév során legalább 10 alkalommal heti rendszerességgel vegyen részt aktívan az Ön által kiválasztott időpontban.

Egy féléven belül a kiválasztott kurzus megváltoztatására nincs lehetőség.

Az oklevél megszerzésének feltétele a két féléven keresztül történő általános testnevelés tantárgy teljesítése.

A tantárgy teljesítése sportági szakszövetség által kiadott érvényes igazolással, valamint versenyengedéllyel kiváltható. Az igazolások bemutatására a Testnevelés és Sporttudományi Intézet 110-es irodájában van lehetőség.